tomron87/hebrew-wikipedia-sentences-corpus huggingface dataset:
פיפטי נורה למוות בחלק השני של התוכנית ונשאר מאחור.
ברקודה, אוסוולד ווונדה בורחים למסוק, אך אנג'לון מצליח לעלות כדי לנקום.
בנ, אוסוולד, יורה באביו למוות, אך ברקודה הורג בטעות את אוסוולד עם טפיחה ידידותית בגבו.
בשל האספקה המעטה במסוק, ברקודה ווונדה מוצאים עצמם צפים על סירה באוקיינוס השקט ללא מזון או ציוד.
נרמז כי ברקודה אכל את וונדה בקניבליזם.
ארוך, קר וחשוך; נגד המעניש שנית ומוות
ברקודה חוזר, תוך כדי גיבוש תוכנית לנקמה במעניש, מקבל מידע ממקור לא ידוע המוביל אותו לביתו של יורקי מיטשל, סוכן SAS ו-MI6 לשעבר וחברו של המעניש.
אחרי שחקר והרג את יורקי ואשתו, ברקודה גילה מידע שימושי מאוד; למעניש יש בת בשם שרה אשר הוא עצמו לא ידע עליה, שנולדה כתוצאה מהמפגש בינו לבין סוכנת ה-CIA קתרין או'בריין.
התינוקת מטופלת על ידי אחותה של קתרין וגיסהּ בלה חויה, סן דייגו.
ברקודה נוסע ללה חויה וחוטף את התינוקת ממעון, הורג עובד בתהליך.
ברקודה חוזר לניו יורק במטרה למשוך את המעניש למלכודת, ולשם כך, מזמין מספר ארגוני פשע למלון בידיעה שדבר כזה ימשוך את המעניש.
ברקודה אינו נוכח, והפושעים למעשה אינם יודעים מי ארגן את הפגישה.
המעניש, המסתתר בתקרה, תכנן להתפרץ למקום ולנצל את הבלבול, אך מבין כי כל המקום ממולכד באמצעות חומרי נפץ.
ברקודה טובח במאפיונרים ומתכוון להשתלט על עסקיהם כאשר יחסל את המעניש, אשר יורד כדי להינצל, לשמחתו של ברקודה.
הוא מכניע את המעניש בקלות, וכאשר המעניש מתעורר, הוא מוצא עצמו כבול לכיסא.
ברקודה חושף את תוכניתו למעניש, ומראה לו את בתו.
זועם, המעניש משתחרר ונאבק בברקודה, אך מפסיד פעם נוספת ועבר אשפוז בבית חולים.
שם, המעניש משכנע את רופאו שברקודה יגיע לבית החולים ויהרוג מטופלים.
הרופא סייע למעניש לברוח מהמשטרה, ונתן לו סמים ממריצים כדי שיתאושש.
המעניש נוסע לקליפורניה אחר ברקודה, ומתעמת איתו בבית אחותה של קתרין.
ברקודה לכאורה הורג את שרה, אך המעניש מגלה כי זה מזויף, מכניע את ברקודה ומענה אותו לגלות את מיקומה האמיתי.
המעניש מאתר את שרה במכונית ממולכדת ביער, ובעוד הוא מנסה לחלץ את שרה, ברקודה מתאושש ותוקף את המעניש.
הוא נפצע מספר פעמים, אך הקרב נגרר לבית ספר יסודי סמוך ונטוש.
לבסוף, המעניש יורה בראשו של ברקודה עם AK-47 והורג אותו.
בקשת הסיפור הבאה והאחרונה בהרצת המעניש, התגלה כי ברקודה נשלח על ידי גנרלי צבא ארצות הברית שארגנו את המבצע הצבאי בקשת הסיפור "אמא רוסיה" כדי להשתיק את המעניש.
ברק רביד (נולד ב־22 במאי 1980) הוא עיתונאי ישראלי המשמש פרשן מדיני ברשת CNN וככתב חוץ בערוץ 12. בעבר עבד ככתב המדיני של "חדשות 13" ו"הארץ".
הוא כותב גם טורים ודיווחים באנגלית לאתר החדשות האמריקאי אקסיוס.
רביד נולד וגדל בכפר סבא לישראל ולבתיה.
הוא התגייס לצה"ל בשנת 1998 ושירת ביחידה 8200 של אגף המודיעין.
בשירות המילואים הגיע לדרגת רב־סרן.
לאחר שחרורו מצה"ל למד לתואר ראשון בהיסטוריה של המזרח התיכון באוניברסיטת תל אביב.
בשנת 2005 הצטרף לאתר החדשות Nrg ככתב לענייני פלסטינים, וכעבור שנה הפך לכתב מדיני.
בשנת 2007 החל לשמש ככתב המדיני בעיתון "הארץ".
בפברואר 2015 פרסם תחקיר בן שני חלקים, שחשף פרטים על הנחיות שנויות במחלוקת באשר לפעילות מחלקת התקשוב במערך ההסברה הלאומי במשרד ראש הממשלה.
באותה שנה, בעקבות פנייתו לקבלת מידע, התנהל דיון עע"מ עיתון 'הארץ' נ' משרד החוץ בו זכה העיתון ומידע פורסם.
הנחה את התוכנית "זוג או פרט" בערוץ הכנסת.
כמו כן שימש פרשן בתוכנית הבוקר של ניב רסקין בגלי צה"ל, לצד הכתב הפוליטי של חברת החדשות, עמית סגל.
בספטמבר 2017 עזב את תפקידו ב"הארץ" ועבר לשמש כפרשן המדיני בחדשות ערוץ עשר (לאחר מכן בערוץ 13) במקום מואב ורדי, (כניסתו הרשמית לתפקיד חלה ב־29 באוקטובר).
רביד מתאר כי בעבודתו זו, אף שהתבקש להשתמש במונח "יהודה ושומרון" הוא התעקש לומר "הגדה המערבית הכבושה".
ב־15 ביולי 2020 פוטר מחדשות 13 בשל תוכנית קיצוצים.
בתגובה חלקו לו עמיתיו שבחים, ומקצתם טענו שהסיבה לפיטורים הייתה פוליטית.
רביד מצידו ניסה לתלות את המניע לצעד בגזענות כלפי אשכנזים, ובספרו תיאר את פיטוריו כמשבר המקצועי העמוק ביותר שחווה.
באוגוסט 2020 החל לעבוד באתר "וואלה" ככתב ופרשן מדיני.
מנובמבר 2023 משמש רביד גם פרשן מדיני ופוליטי ברשת CNN.
ביוני 2025 פרש מ"וואלה", והצטרף לחברת החדשות של ערוץ 12 כשליחהּ בארצות הברית במקום יונה לייבזון.
ביוני 2025 מהלך מבצע "עם כלביא" שוחח רביד מספר פעמים בטלפון ישירות עם נשיא ארצות הברית דונלד טראמפ.
בשיחות אלה חשף טראמפ את עמדתו לגבי השפעת המלחמה על מאמציו הדיפלומטיים מול איראן.
רביד מתגורר במרילנד ונשוי לד"ר עדי פריזן, רופאת ילדים וסגנית מנהלת בית החולים וולפסון.
2024 – פרס אלדו בקמן מאת תא כתבי הבית הלבן על מצוינות כוללת בסיקור הבית הלבן.
השלום של טראמפ, בהוצאת משכל (ידיעות ספרים), על הסכמי אברהם, 363 עמודים, 2021
הברקודה , הוא טורפדו גרמני הנעזר בטכנולוגיית הסופרקביטציה (Supercavitation) כדי לנוע במהירויות חסרות תקדים לקליע תת-מימי - לטענת המפתחים מעל 400 קילומטר לשעה.
הוא הוצג לראשונה ב-2005 בכנס IMDEX שבסינגפור על ידי החברה הגרמנית Diehl BTG Defence לאחר שעבר סדרה של ניסיונות מוצלחים.
לטענת המפתחים, הברקודה לא רק מעט מהיר יותר מקודמו הרוסי ה-Shkval, אלא גם בעל יכולת תמרון גבוהה יותר ודיוק רב יותר.
מהמידע המועט שנחשף, עולה כי מנוע הטורפדו הוא מסוג מנוע דלק מוצק, והטורפדו מצויד במערכת ניווט אינרציאלית וביחידת ביות.
במהלך התנועה התת-מימית הברקודה מייצר סביבו מעטפת של בועות אוויר (המכונה Cavitation bubble), אשר מורידה באופן משמעותי את גרר המים, ובעזרת המנוע הרקטי רב העוצמה שלו הוא מסוגל לשייט במהירות העולה על 400km/h.
מאפיין אחד המבדיל את הטורפדו מאחרים הוא מערכת הניהוג המשוכללת שלו, המצוידת בגירוסקופים מסוג סיב אופטי ובמערכת ביות אוטומטית.
על פי המפתחים, במהלך ניסויים הברקודה הדגים "תנועה יציבה גם בקו ישר וגם במהלך מסלול עקום".
ברקוד היא תוכנית אקטואליה, תחקירים וצרכנות ישראלית בהגשת נגה ניר נאמן.
התוכנית שודרה החל מ-11 באוגוסט עד ה-7 בנובמבר 2016 בערוץ 10. בהמשך, התוכנית חזרה לשידור ברשת 13 בין ה-16 בינואר ל-7 בנובמבר 2019.
בכל פעם הציגה נגה ניר נאמן תחקירים שעשתה בנושאי צרכנות.
התחקירים עסקו, בין היתר, בשאלה מה כדאי לצרכנים לקנות ומה לא.
התחקירים עסקו באיכות המוצר ועוד.
אחת ממטרות התחקירים היא לסייע לצרכנים לחסוך כסף על ידי קנייה חכמה יותר.
פעם בשבוע ליאור קינן, כתבת הפוליטיקה ומגישת החדשות של "חדשות 13", החליפה את נגה ניר נאמן בהגשת התוכנית.
לפני עליית התוכנית שודרה במהדורת החדשות המרכזית של ערוץ 10 הפינה "ברקוד".
בעבר ערוץ 10 ביקשו מהרשות השנייה להרחיב את המהדורה שלהם, אך מהלך זה לא אושר.
בעקבות זאת, החליטו להוציא את המגזינים מהמהדורה ולהפוך אותם לתוכנית שמשודרת מיד אחרי המהדורה המרכזית.
ב-11 באוגוסט 2016 החל שידורה של תוכנית נפרדת בנושא צרכנות, שאת התוכנית הגישה נגה ניר נאמן.
אורך התוכנית היה כ-30 דקות.
ב-7 בנובמבר 2016 ירדה התוכנית מהאוויר לאחר כמעט 4 חודשים בהם שודרה בעקבות התנגדות לשידורה מצד הרשות השנייה.
ב-16 בינואר 2019 חזרה התוכנית לאוויר בערוץ 13. משונה מבעבר, משודרת התוכנית לפני המהדורה המרכזית ולא אחריה.
ב-22 בספטמבר 2019 פורסם שנגה ניר נאמן (מגישת התוכנית) הודיעה על רצונה לעזוב את תפקידה.
עוד פורסם שהיא תמשיך להגיש את התוכנית עד למציאת מחליף.
ב-4 בנובמבר 2019 שודרה התוכנית האחרונה בהנחיית נגה ניר נאמן, וב-7 בנובמבר 2019 שודרה התוכנית האחרונה בהחלט.
ברקודה ענקית או אַסְפִירְנָה בָּרָקוּדָה (שם מדעי: Sphyraena barracuda) הוא מין של דג טורף ממשפחת האספירניים שבסדרת הדקראים החי באוקיינוס הפתוח ובימים שונים באזור האוקיינוס האטלנטי וגם האוקיינוס השקט וההודי.
אורכה של הברקודה הוא 60–100 סנטימטרים בממוצע ומשקלה 2.5–9 קילוגרם.
עם זאת נמצאו פרטים גדולים בהרבה באורך 2 מטר ובמשקל 46 קילוגרם.
אלו דגים טורפים בעלי לסתות מוארכות, שיניים חזקות ורחבות ולסת תחתונה שארוכה מעט מהלסת העליונה.
הסנפירים קצרים ומותאמים להאצה מהירה והגוף דמוי טורפדו.
צבעה כחול או אפור עם גב בהיר.
לפעמים היא מפוספסת מעט מלמעלה.
היא טורפת בעיקר דגים אחרים, דיונונים ויצורי ים דומים.
היא עוקבת אחרי הטרף ממארב ותוקפת מהצללים.
היא יכולה להאיץ למהירות 43 קמ"ש ולתפוס בשיניה את טרפה.
לפעמים היא עוקבת אחרי להקות דגים בסמוך למים הרדודים ומחכה לתקוף פרט פצוע.
כאשר הברקודות לא אוכלות הן מסתובבות בלהקות ברחבי הימים.
הברקודה יכולה לתקוף בטעות צוללנים, במחשבה שהם טרף.
עם זאת התקריות הללו מאוד נדירות.
רוב המתקפות לא קטלניות אך עלולות להשאיר צלקות.
ברקהוף יונקהר (בהולנדית: Berkhof Jonckheer) הוא דגם אוטובוס עירוני, אשר יוצר על ידי יצרנית האוטובוסים ההולנדית VDL Berkhof בין השנים 1998–2003.
"ברקהוף יונקהר" יוצר גם בגרסה של אוטובוס ארוך.
דגמי ה"ברקהוף יונקהר" תוכננו גם עבור נוסעים נכים.
הדגמים נבנו עם רצפה נמוכה ועם שלוש דלתות כניסה
דגמי "ברקהוף יונקהר" נבנו על פי השלדות של חברת דאף וחברת וולוו.
ברקהוף אמבסדור (בהולנדית: Berkhof Ambassador) הוא דגם אוטובוס, אשר יוצר על ידי יצרנית האוטובוסים ההולנדית VDL Berkhof בין השנים 2001–2011
דגמי ה-"ברקהוף אמבסדור" נבנו על פי מארז חברת יצרן האוטובוסים דאף (דגם VDL SB120 ודגם VDL SB200)
דגמי ה-"ברקהוף אמבסדור" נפוצים בהולנד ובדנמרק.
הדגמים נבנו עם רצפה נמוכה ועם 2 דלתות כניסה.
דגמי ה"ברקהוף אמבסדור" יוצאו לישראל והופעלו על ידי חברת אגד תעבורה.
אמבסדור 120 - 11,950 מטר, נבנה על בסיס המארז של חברת "דאף" דגם VDL SB120) (תוכנן ל-80 נוסעים, מתוכם 53 מקומות ישיבה)
ברק שחור היא סדרת טלוויזיה אמריקאית מסוגת גיבורי-על-דרמה שפותחה על ידי הכותב סאלים אקיל ומשודרת ברשת "The CW".
הסדרה מבוססת על חוברות הקומיקס של DC קומיקס באותו השם ועוקבת אחר דמותו של ברק שחור בגילומו של קריס ויליאמס, מטא-אדם בעל היכולת להפיק חשמל, שנאלץ לחזור ללחום בפשע לאחר פרישה של תשע שנים ועל השפעת הדבר על משפחתו.
במקור, פיתוח והפקת הסדרה החלו בספטמבר 2016, כשרשת "פוקס" הזמינה פיילוט עבור סדרה שתתבסס על דמותו של ברק שחור.
בפברואר 2017, "פוקס" נטשו את הפרויקט, שלאחר מכן עבר לידי רשת "The CW", שכתבו תסריט חדש עבור הפיילוט.
במאי 2017, "The CW" הזמינה את הסדרה באופן רשמי.
הסדרה עלתה לשידור ב-16 בינואר 2018, ועונתה הראשונה כללה 13 פרקים.
העונה השנייה עלתה לשידור ב-9 באוקטובר 2018 וכללה 16 פרקים.
ב-7 באוקטובר 2019 עלתה עונתה השלישית של הסדרה.
עונתה הרביעית והאחרונה של הסדרה עלתה לשידור ב-8 בפברואר 2021.
בהמשך הסדרה, שתי בנותיו מגלות שגם הן מטא-אדם כמו אביהן: אניסה מגלה שהיא מסוגלת להפעיל מניפולציות על הצפיפות המולקולרית, ואילו ג'ניפר מגלה שהיא מסוגלת להפיק ולשלוט בחשמל כמו אביה.
קריס ויליאמס - ג'פרסון פירס/ברק שחור, גיבור-על לשעבר ומטא-אדם בעל היכולת להפיק ולשלוט בחשמל, שמנהל כעת את תיכון גארפילד.
בהשפעת בנותיו, ג'פרסון חוזר להילחם בפשע תחת זהותו הישנה כברק שחור כאשר כנופיית פשע בשם "המאה" מאיימת על השכונה בה הוא ומשפחתו מתגוררים.
צ'יינה אן מקליין - ג'ניפר פירס/ברק, בתו הצעירה של ג'פרסון וספורטאית עצמאית ובוטה שפועלת על פי קוד משלה.
כמו אביה, ג'ניפר היא מטא-אדם.
כאשר טוביאס הורג את חליל, היא משנה את דעתה לגבי כוחותיה ורוצה לחסל את טוביאס.
נאפסה ויליאמס - אניסה פירס/רעם, בתו הבכורה של ג'פרסון, שלומדת בבית ספר לרפואה ומלמדת במשרה חלקית בתיכון גארפילד.
כמו אביה, אניסה היא מטא-אדם בעלת היכולת להפעיל מניפולציות על הצפיפות המולקולרית שלה שנלחמת בפשע.
לסבית ובת זוגה של גרייס.
כריסטינה אדמס - לין סטיוארט, גרושתו של ג'פרסון ואימן של אניסה וג'ניפר.
בהמשך הסדרה חזרה להיות עם ג'פרסון אך עדיין נשארו גרושים.
מארווין ג'ונס השלישי - טוביאס וייל, פוליטיקאי לשעבר שהגיע לצמרת השלטון המקומית, אך הובס בידי אביו של ג'פרסון, אלווין.
לאחר שהרג את אלווין, טוביאס הוגלה והפך למנהיג "המאה".
דיימון גפטון - המפקח הנדרסון, בלש ותיק במשטרה המקומית, שהופך לבעל ברית לא רצוי עבור ג'פרסון, בשל מעמדו בקהילה.
מגלה את זהותו של ברק שחור בתחילת העונה השנייה.
ג'יימס רימר - פיטר גמבי, חברו הוותיק ביותר של ג'פרסון, שהופך לדמות אב ומנטור עבורו, וכן ל"חייט" שלו.
שמו האמיתי הוא פיטר אספוזיטו.
בעבר היה סוכן של סב"א, סוכנות שפלשה לפרילנד ועשתה ניסויים לא חוקיים בילדים.
פיטר ערק מהסוכנות והציל את ג'פרסון מסב"א.
קיאנה סימון סימפסון - קישה, בתו של הנדרסון וחברתה הטובה ביותר של ג'ניפר, שמאתגרת אותה להגיע אל "הדימוי המושלם".
אדווינה פינדלי - טורי וייל, אחותו הצעירה של טוביאס.
נהרגה בעונה הראשונה על ידי ברק שחור.
שאנטל טויי - גרייס צ'וי, ברמנית שמתיידדת עם אניסה.
סקיי מרשל - מיס קארה פאודי, סגנית המנהל של תיכון גארפילד.
הרגה את סיונייד עם עקב נעל חד.
ג'ורדן קאלווי - כחליל, תלמיד פופולרי בתיכון גארפילד ומושא אהבתה של ג'ניפר.
עקב פציעתו מכדור שנורה עליו טוביאס וייל לוקח אותו כפרויקט ומממן את טיפולו ושיקומו, על כך חליל מרגיש חייב לו ועוזר לו בכך שהופך לגובה כספים וחובות.
בשלב מסוים הוא עוזב אותו לטובת ג'ניפר אך, נלכד על ידי מתנקשת שטוביאס שלח אחריו ותלש לו את עמוד השדרה המלאכותי - שהושתל לו לגב בעקבות הפציעה.
הוא זורק אותו מול הכנסייה למות.
אריקה אלכסנדר - פרנה, מונתה לדאוג ולהיות המנטורית של ג'ניפר על ידי ההורים שלה עקב אי שליטתה בכוחותיה.
הבת המאומצת של טוביאס וייל.
הוא מציל אותה ממצבור אשפה בהיותה תינוקת ולוקח אותה תחת חסותו.
היא הייתה במרכז אימוץ עד גיל 8 אז אימץ אותה באופן רשמי.
לפני כן התעללו בה במקומות בהם גדלה.
ג'יל סקוט - ליידי איב, מנהלת בית לוויות שמקשרת את טוביאס לקבוצה חשאית של מנהיגים מושחתים.
טוביאס רוצח אותה בעונה הראשונה.
בספטמבר 2016, לאחר שהפרויקט פותח, חטיבת הטלוויזיה של האחים וורנר החלו להציע את הסדרה לרשתות שונות.
הפרויקט פותח על ידי המפיקה מארה ברוק אקיל ובעלה, סאלים אקיל, שהפיקו את הסדרה בשיתוף עם גרג ברלנטי, שהפיק בעבר סדרות שונות הקשורות ליקום של DC עבור חטיבת הטלוויזיה של האחים וורנר.
בסופו של דבר, רשת "פוקס" לקחה על עצמה את הפרויקט והזמינה עבורו פיילוט.
בפברואר 2017, רשת "פוקס" זנחה את הפרויקט, בטענה כי הסדרה לא תשתלב היטב בתוך רשת שכבר גם כך עמוסה בדרמות.
בעקבות כך, חטיבת הטלוויזיה של האחים וורנר חזרו להציע את הפרויקט לרשתות אחרות, כשהפעם רשת "The CW" הזמינה פיילוט רשמי לסדרה ושיכתבה את התסריט המקורי עבורו.
"The CW" הזמינו את הסדרה באופן רשמי ב-10 במאי 2017.
סאלים אקיל ציין כי הסדרה לא תכלול את פורמט "הנבל השבועי" (פורמט טלוויזיוני בו על הגיבור להתמודד בכל פרק מול נבל אורח) או תכלול נרטיב פרוצדורלי (שבכל פרק תופיע בעיה חדשה שתאתגר את הגיבור), זאת מפני שהוא מעוניין "לחקור את הדמויות, אפילו את הנבלים".
בסוף פברואר 2017, קריס ויליאמס לוהק לדמותו של ג'פרסון פירס/ברק שחור, וחודש לאחר מכן צ'יינה אן מקליין ונאפסה ויליאמס לוהקו לדמויותיהן של בנותיו, ג'ניפר ואניסה פירס, בהתאמה.
כריסטינה אדמס לוהקה לדמותה של לין סטיוארט, גרושתו של ג'פרסון.
בכנס הקומיק-קון, סן דייגו, הוכרז כי ג'יימס רימר ודיימון גפטון לוהקו לדמויותיהם של פיטר גמבי, חברו הוותיק של ג'פרסון, והמפקח הנדרסון, בהתאמה.
חודש לאחר מכן, הראפר האמריקאי, מרווין ג'ונס ה-III - הידוע בכינוי "קרונדון" - לוהק לדמותו של טוביאס וייל.
בסוף ספטמבר 2017, קיאנה סימון סימפסון לוהקה לתפקיד משני בדמותה של קישה.
חודש לאחר מכן, אדווינה פינדלי לוהקה לדמותה של טורי וייל, ואילו שאנטל טויי לוהקה לדמותה של גרייס צ'וי.
בינואר 2018, נודע כי סקיי מרשל לוהקה לדמותה של מיס פאודי.
חליפתו של ברק שחור עוצבה על ידי מעצבת התלבושות לורה ג'ין שאנון.
צילומי הסדרה נערכו באטלנטה שבג'ורג'יה.
הסדרה עלתה לשידור ברשת "The CW" ב-16 בינואר 2018, ועונתה הראשונה כללה 13 פרקים.
הסדרה זמינה בישראל בנטפליקס, וכל שבוע פרק חדש עולה.
הסדרה זכתה לציון 100% ולדירוג ממוצע של 8.43/10 על בסיס 42 ביקורות באתר "Rotten Tomatoes", והקונצנזוס של האתר ציין כי על אף שהסדרה אינה ממציאה מחדש את ז'אנר גיבורי-העל, היא נותנת לז'אנר כיוון חדש עם עלילות מציאותיות, נבלים מפחידים והופעה בלתי נשכחת של השחקן קריס ויליאמס.
האתר "Metacritic", אשר לרוב נותן ציונים על פי שקלול ממוצע, נתן לסדרה את הציון 79 מתוך 100, על בסיס 23 ביקורות, דבר המהווה "ביקורות חיוביות בדרך כלל".
על אף שהסדרה משודרת ברשת "The CW" ומופקת על ידי גרג ברלנטי בדומה לשאר הסדרות ביקום החץ, נשיא "The CW", מארק פדוביץ', הצהיר במאי 2017 שנכון לעכשיו, הסדרה אינה חלק מיקום החץ והיא נמצאת במצב שונה משל שאר הסדרות האחרות.
בנוסף, ברלנטי ציין שמכיוון שמתחילה הסדרה הופקה ופותחה ברשת "פוקס", לא יהיו לה קרוס-אוברים עם הסדרות האחרות בזיכיון DC קומיקס שמשודרות ב-"The CW" או חלק ביקום החץ.
מאוחר יותר, אקיל ציין כי הם לא שוללים באופן נחרץ את האפשרות ליצור קרוס-אוברים בין הסדרה ליקום החץ.
באוגוסט 2017, פדוביץ' אמר שאם השואו-ראנרים ירצו בכך [בשיתוף הסדרה ביקום החץ], ההחלטה תהיה כולה שלהם, והוסיף שמתקיימות שיחות ודיונים ממושכים בינו לבין מפיקי הסדרה על כך.
נוסף על כן, פדוביץ' ציין כי הרשת הסתדרה עם העובדה שהסדרה מתקיימת בנפרד מיקום החץ וכי למפיקים ישנה נקודות מבט שונה על כך ואם הם ירצו להמשיך לשמור על הסדרה בנפרד מיקום החץ, זו תהיה הזכות שלהם לפעול כך.הסדרה הצטרפה רשמית ליקום החץ בקרוסאובר "המשבר בעולמות האינסופיים".
ברקהוף אקסלנס 1000 (בהולנדית: Berkhof Excellence 1000) הוא דגם אוטובוס, אשר יוצר על ידי יצרנית האוטובוסים ההולנדית Berkhof בין השנים 1991–2001.
שלדות דגמי "ברקהוף אקסלנס 1000" על פי דגמי: סקאניה דגם "Scania N113" מודל "CRB" , יצרנית הרכב וולוו דגם "Volvo B12" ודגם "Volvo B10M" .
לדגמי "ברקהוף אקסלנס 1000" מנוע אחורי.
כניסה ויציאה לדלתות באמצעות מדרגות.
גלגל הגה מתכוונן (גובה ועומק).
מנועים מתוצרת יצרנית הרכב השוודית וולוו ויצרנית המשאיות השוודית - סקאניה.
סטריאו לרכב CD תקליטור, עם ממשק USB Universal Serial Bus, עם שלט רחוק).
כיסים בחלק האחורי של המושבים הקדמיים.
ברקודה אוסטרלית (שם מדעי: Sphyraena novaehollandiae) הוא מין של דג טורף מהיר ממשפחת האספירניים אשר חי במימי החופים של דרום-מזרח האוקיינוס השקט ליד אוסטרליה.
הברקודה האוסטרלית מגיעה לאורך מרבי של 1.1 מטר ולמשקל של עד 5 ק"ג והיא בעלת מבנה דמוי-טורפדו העוזר לה להאיץ אחרי טרף במים.
צבעה כסוף-כחלחל עם בטן לבנה סנפירי גב וזנב צהובים.
הראש גדול ובעל לסת ארוכה מלאה שיניים חדות והיא בעלת סנפירים קצרים וזנב גדול הנותן לה כוח תאוצה.
ברקודה זו קטנה יחסית לקרובותיה ומצויה לאורך חופי ימים רדודים באזור דרום-אוסטרליה בין ויקטוריה לטסמניה וכן בניו זילנד וקיריבטי.
תצפיות מאזורים רחוקים יותר נובעים כנראה מטעות בזיהוי המין.
הברקודה שוחה במים קרירים לאורך אזורי חוליות, אצות פורחות או עשב ימי מסוג Zostera.
הברקודה היא טורפת מובהקת הניזונה ממיני דגים אחרים, סרטנים, דיונונים ומדוזות אחריהם היא עוקבת מתפרצת ממארב מוסווה.
היא ניזונה בעיקר מחסילוני Metapenaeopsis, מיני מדוזות דרומיות ומהדג Haletta semifasciata.
היא יכולה לטרוף גם טרף גדול כמו שפודניים וכמה דיונונים גדולים.
הברקודות מתחילות להתרבות בגיל שנתיים ונודדים למים עמוקים לשם כך, שם הם משריצים למים אלפי ביצים.
ברקודות ממין זה יכולות לחיות מעל 20 שנה.
ברק רובין (נולד בשנת 1979) הוא קצין בצה"ל בדרגת אלוף-משנה, המשמש ראש תורת חי"ר וצנחנים במפקדת קחצ"ר.
קודם לכן שימש מפקד חטיבת אלון, סגן מפקד חטיבת הנח"ל, מפקד גדוד גפן ומפקד גדס"ר נח"ל.
רובין, בנם של הגר ודורון רובין.
התגייס לצה"ל, שובץ בחטיבת הנח"ל והתקבל לפלס"ר נח"ל.
בסיום הקורס שב לפלס"ר ומונה למפקד צוות, והשתתף בלחימה בדרום לבנון.
לאחר מכן מונה לסגן מפקד פלס"ר נח"ל.
בהמשך שימש מפקד פלוגה בגדוד 50, והוביל אותה בלחימה כנגד הטרור הפלסטיני באינתיפאדה השנייה.
בשנת 2005 מונה למפקד פלס"ר נח"ל, והוביל אותה בין היתר במהלך מלחמת לבנון השנייה, בתפקיד זה שירת עד שנת 2006. לאחר מכן שימש מפקד פלגה ביחידת שלדג.
עם פרוץ מלחמת חרבות ברזל נלחם רובין עם חטיבה 551 בצפון רצועת עזה עד לסיום משימתה בחורף 2023 ושחרורו מצה"ל.
רובין נשוי למאיה ואב לשלושה.
ברק שמיר (נולד ב-26 במרץ 1999) הוא דוגמן ושחקן ישראלי.
נולד בחולון, לעמי, מנהל סניף חברת השכרת רכב, ולרינה, מורה לגיל הרך.
מאז גיל שש גדל בראשון לציון.
בילדותו ועד גיל 17 שיחק כדורסל.
בשנים 2018–2021 שירת בצה"ל כעובד כללי במערך מדעי ההתנהגות.
בשנת 2016, כשהיה בן 17, דגמן שמיר בתצוגת אופנה של ורסצ'ה במילאנו.
בסוף שנת 2017 החל לשמש כפרזנטור של רשת הביגוד הישראלית "פוקס", לצד שלומית מלכה.
אולם הוא סיים את תפקידו ביולי 2018.
ביוני 2018 נודע כי יוביל קמפיין לחברת האופנה הקנדית "דיסקוורד 2".
באוגוסט השתתף בקמפיין בינלאומי לחברת האופנה האמריקאית "נייקי".
בספטמבר 2018 זכה בפרס "דוגמן השנה" של כתב העת הישראלי "את".
בסוף שנת 2018 השתתף שמיר בהפקת אופנה למגזין הבריטי "Man About Town".
בנוסף, הופיע על שער המגזין הבינלאומי "WONDERLAND".
שמיר השתתף בתצוגות והפקות אופנה רבות ברחבי העולם ובישראל, בהן לחברות ליווי'ס, ורסצ'ה, פרוקטר אנד גמבל, סמסונג, H&M, דיזל, ארמני, פול אנד בר, פקטורי 54, מיסוני, קלווין קליין ובנטון.
מאז יולי 2019 שמיר הוא אחד הפרזנטורים של חברת האופנה הישראלית "רנואר".
בספטמבר נבחר כ"שגריר כבוד" בישראל של הבושם "קרולינה הררה", לצד שביט ויזל וליאנה עיון.
בפברואר 2020 השתתף שמיר בעונת ה-VIP השנייה של "נינג'ה ישראל" בקשת 12.
ביוני 2020 נבחר, לצד הדוגמנית רומי פרנקל, לפרזנטור של חברת הקוסמטיקה האמריקאית "Clearasil".
באותו החודש, לוהק שמיר לתפקיד המשחק הראשון שלו בסרט הסטודנטים "הבחירה הנכונה", לצד אינה בקלמן.
ב-2021 שיחק בעונה הרביעית של סדרת הנוער "נעלמים", בערוץ ניקלודיאון למנויי הוט.
בשנת 2021 עלה לאקרנים סרט הנעורים הישראלי "הרפסודה", בו גילם את מתניה.
בסוף שנת 2022 סיפר שמיר על הטרדה מינית שעבר על ידי צלם אופנה בפריז בספטמבר של אותה השנה.
לאחר חשיפת המקרה הצלם נעצר.
החל מינואר 2023 משמש כפרזנטור של רשת הקוסמטיקה הישראלית Sacara לצד אנה זק.
באותה השנה שמיר התחרה בעונה השנייה של רוקדים עם כוכבים בקשת 12 והיה למודח הראשון.
בשנים 2016–2018 היה שמיר בזוגיות עם הזמרת נועה קירל.
בשנת 2019 היה בזוגיות עם הדוגמנית יעל שלביה.
בשנים 2020–2022 היה במערכת יחסים עם הדוגמנית רומי פרנקל.
שנהפרויקטדמותהערותסרטים2021הרפסודהמתניהטלוויזיה2021נעלמיםאיתן ארליךעונה 4 (דמות ראשית)2023רוקדים עם כוכביםמתחרה; מודח ראשון
שנהפרסקטגוריהעבודה מועמדתתוצאה2016פרסי האופנה של מגזין "את"דוגמן השנהברק שמיר201720182019טאלנט האופנה
ברקאס B 1000 היא מכונית מסחרית מתוצרת יצרנית הרכב VEB Barkas-Werke , אשר יוצרה בין השנים 1988–1961 בגרמניה המזרחית
"ברקאס B 1000" הוא רכב דו-צירי עם מנוע קדמי והנעה קדמית.
מספר המושבים: 8-2. השלדה של "ברקאס B 1000" תלויה במבנה המרכב שלה: לטנדרים ולמיניבוסים יש מרכב תומך למחצה המותקן על מסגרת תיבה, ואילו לטנדרים ולרכבים מיוחדים יש מסגרת בחתך U.
ההשעיה העצמאית של Barkas מאוד יוצאת דופן, יש לו מתלה אחורי בקישור אלכסוני ומתלה קדמי עם מוטות פיתול ובולמי זעזועים הידראוליים.
לכל הגלגלים תופי בלמים המופעלים באמצעות הידראוליות.
בשנת 1963 מערכת הבלמים החד-מעגלית שודרגה למערכת בלמים דו-מעגלית, ומוט העמודים הוחלף בידית העברה מרכזית רגילה.
בשנת 1972 האלטרנטור 220 ואט הוחלף באלטרנטור 500 ואט.
המנוע מקורר נוזל, המותקן בין מושב הנהג למושב הנוסע מאחורי הציר הקדמי, הוא משולב עם תיבת הילוכים ארבעה הילוכים מסונכרנת.
דגמי "ברקאס B 1000" יוצרו בכמה סגנונות מרכב שונים: כרכב מסחרי, מיניבוס שמונה מקומות ישיבה וטנדר.
יוצרו גם כלי רכב ייעודיים המיוחדים על בסיס השלדה של "Barkas B 1000".
ביוני 1961 החל ייצור המסחרי בעל ארבע הדלתות, כאשר ייצור המיניבוס החל באביב 1964, והטנדר באביב 1965. עם מטען העומד על 1,000 ק"ג ופנימיותו המרווחת, "ברקאס B 1000" הוכיח את עצמו כ עמיד מאוד ואמין.
במהלך תקופת הייצור בת 27 השנים, הדגם קיבל עדכונים קלים בשנים 1963 ו-1972.
4 דלתות + דלת אחורית - מסחרית, נהג + נוסע, תא מטען סגור (גרסה "KM")
4 דלתות - מיניבוס של 8 נוסעים, זיגוג מלא של תא המטען (גרסה "KB")
2 דלתות - טנדר, קבינה (תא נהג) לנהג + נוסע, ארגז מטען שטוח (גרסה "HP")
2 דלתות - טנדר / משאית קלה, תא טעינה סגור קל משקל (גרסה "LK")
2 דלתות - טנדר / משאית קלה, תא טעינה סגור, מבודד תרמי (גרסה "IK")
4 דלתות + דלת אחורית - אמבולנס גוף רגיל, עם זיגוג מלא (גרסה "KK")
4 דלתות + דלת אחורית - אמבולנס עם גוף פלסטיק חדש עם גג מוגבה, מיוצר מאז 1983 (גרסה "KK / SMH-3")
שלדה מובנית (בשלדה זו 13 גרסאות סדרתיות של מרכב מיוחד, כולל טנדר, גרסה "FR")
ברקאס V 901/2 היא מכונית מסחרית, אשר יוצרה במספר תצורות מתוצרת יצרנית הרכב VEB Barkas-Werke אשר יוצרה בין השנים 1961–1954 בגרמניה המזרחית
סך הכל יוצרו 25,604 יחידות של 901/2. כתוצאה מכך, לא ניתן היה לענות על צורך מקומי ולא על הזדמנויות ייצוא, ולו בקירוב.
ה-"ברקאס V 901/2" יוצא להולנד, בלגיה, פינלנד והונגריה.
בשל המחסור החריף בטנדרים קטנים ב-גרמניה המזרחית, דגם ה- V901 / 2 עדיין היה בשימוש נרחב בחיי היומיום בסוף שנות ה-80 .
הודות לבניית השלדה וייצור רציף של חלקי חילוף, יחידות חדשות היו קלות יחסית לבנייה מחדש.
לעיתים קרובות זה הביא להתאמת שלדות חלופיות עם מספרי שלדות יוצאי דופן.
מנוע בנזין 3 צילינדרים, מחזור שתי פעימות, 900.5 סמ"ק, מנוע קירור מים
מתלה: עצמות עצה + קפיצים רוחביים מלפנים, סרן קשיח מאחור
בלמים: בלמי תוף מלפנים / מאחור
סיכה: שימון מעורב ביחס 1:25
דגם "ברקאס V 901/2" שירת כאמבולנס בגרמניה המזרחית
4 דלתות + דלת אחורית - מסחרית (ללא חלון צד)
2 דלתות + דלת אחורית - מסחרית (חלונות צד: קדמיים בלבד)
2 דלתות + דלת אחורית - מסחרית (חלונות צד: קדמיים ואמצעיים)
2 דלתות - משאית קלה
4 דלתות + דלת אחורית - אמבולנס
ברקודה אפרה (שם מדעי: Sphyraena Afra) הוא מין של דג טורף מהיר ממשפחת האספירניים ואחד מבני המשפחה הגדולים ביותר, קרוב למין הטורפני ברקודה ענקית.
הברקודה היא דג מוארך ושרירי באורך של עד 205 ס"מ ומשקל של 50 ק"ג.
היא בעלת לסתות ארוכות וצרות בעלות ניבים בולטים מהלסת התחתונה, אשר ארוכה יותר מהעליונה.
לברקודה יש זוג סנפירים גביים נמוכים אך נוקשים, סנפירי חזה קטנים וזנב חזק ושרירי.
היא יכולה להאיץ במים במהירות גבוהה.
הברקודה חיה עם קרוביה בחבורות קטנות בשנים הראשונות אך הפרטים הבוגרים חיים לבדם.
היא טורפת ממארב של דגי גרם שונים וחסילונים, אותם היא תופסת בהפתעה על לסתותיה החזקות והשיניים החדות העושות בהם פצעים עמוקים.
מין ברקודה זו חיה רק באוקיינוס האטלנטי הטרופי שלחופי מערב אפריקה ואפריקה הדרומית בין מאוריטניה לנמיביה.
היא חיה באוקיינוס, בחופים, מפרצים, לגונות ואף בשפכי נהרות כמו בדלתת הניז'ר ובקרבת מנגרובים.
הברקודה נידוגה לעיתים למאכל וגם נתפסת ברשתות דייגים בטעות.
עם זאת היא לא מצויה בסכנה בטבע.
ברקון ביקונס הוא פארק לאומי ואזור הררי בדרום-מזרח ויילס.
אזור הברקון ביקונס ("פסגות ברקון") נקרא על שם ממלכת ברכיניוג ששלטה באזור בימי הביניים המוקדמים (קרויה על שם מלכה הראשון בריכן), ועל שמה גם העיירה ברקון (הטיה אנגלית של בריכניוג) והמחוז ההיסטורי ברקונשייר.
האזור מאופיין בהתיישבות מועטה יחסית ושטחים הרריים, הוא כולל מספר פסגות גבוהות בהן פן אי ואן, הפסגה הגבוהה ביותר בדרום ויילס.
תנאי השטח המאתגרים והאוכלוסייה המועטה, הפכו את הביקונס לאזור טיולים מוכר, בנוסף הוא משמש את הצבא הבריטי לאימוני שטח וניווטים ובין היתר משמש לאימוני ה-SAS.
הפארק הלאומי ברקון ביקונס נוסד בשנת 1957, השלישי והאחרון להיווסד בוויילס (אחרי סנודוניה וחופי פמברוקשייר).
הוא משתרע על שטח של 1,344 קמ"ר ומצוי בין חלקו הדרומי של מחוז פוויס, חלקו הצפון-מערבי של מונמות'שייר והצד המזרחי של מחוז קרמרת'נשייר.
האזור כולל מספר מאפיינים גאוגרפיים, בהם עמק האסק (Usk) ונהר האסק, ממזרח לו ההרים השחורים וממערב לו הפסגות המרכזיות של הברקון ביקונס, כולל פן אי ואן שהיא הפסגה הגבוהה ביותר בדרום ויילס, ובחלק המערבי של האזור מצוי ההר השחור.
הפארק מנהול על ידי ראשות הפארק הלאומי ברקון ביקונס השוכנת בעיירה ברקון בחלקו הצפוני של הפארק, ולה סמכויות רבות בניהול שטחי הפארק, שימור, וניהול פעילויות לתיירים ומטיילים בשטחיו.
מלבד ברקון, מספר עיירות שוכנות בשטחי הפארק בהן היי-און-וואי בפינה הצפון-מזרחית שלו, פונטיפול ואברגווני הגובלות בחלקו הדרום-מערבי, ול'אנדיילו הגובלת בקצה המזרחי.
ברקבסרמן (בהונגרית: Berekböszörmény) הוא כפר במחוז היידו-ביהר, בנפת ברטיואויפאלו.
הכפר ממוקם בצד ההונגרי של הגבול ההונגרי-רומני, דרומית לביהרקרסטש (Biharkeresztes); מבחינה גאוגרפית בקצה הדרום מזרחי של מישור ביהר.
כביש 4215 בין ביהרקרסטש וקומאדי עובר לאורך כפר, רק בדרך זו ניתן להגיע לכפר מכיוון שבשני היישובים הסמוכים הכביש מסתיים.
קו הרכבת אינו מגיע לכפר.
תחנת הרכבת הקרובה ביותר היא בביהרקרסטש.
ברקבסרמן היה פעם הכפר הגדול ביותר באזור.
בשנת 1396 השתייך לטירה של קרשסג (Körőszeg).
ב-1421, רישומי התקופה תיארו את ברקבסרמן ככפר ואת נאג'בסרמן כעיר.
בשנת 1520 היו בני הזוג צ'אקי הבעלים של היישוב.
הוא רשום במפקד המכס מאותה תקופה כבסרמן (Böszörmény) וכנקודת גביית מכס.
הכפר היה פעם גם עיר שוק ובעשור הראשון של המאה ה-19 היה במקום מבשלת בירה.
הכנסייה הקלוויניסטית נבנתה ב-1678 ושופצה ב-1783.
שדרת עצי הטיליה בכפר הוא חלק מערכי הטבע המוגנים של מחוז היידו-ביהר.
ממערב לעיר עוברים עקבות "תעלת השטן" או "תעלת צ'רס" שנבנתה על ידי הסרמטים שנבנתה בין השנים 324 לבין 337, בצורה מעגלית סביב המישור ההונגרי הגדול.
טמאש אמד (מקודם ארנה פליישר, בהונגרית: Emőd Tamás; ברקבסרמן, 11 באוגוסט 1888 – אוראדיה, 22 בספטמבר 1938) היה משורר, עיתונאי ומנהל תיאטרון יהודי-הונגרי, אחיו הגדול של הצייר מיקלוש פליישר.
ברקודזאורוס (שם מדעי: Barracudasaurus; מילולית: "לטאת ברקודה") הוא סוג של זוחל ימי נכחד מסדרת האיכתיוזאורים, אשר התגלה בסין של תור הטריאס ותואר בידי החוקר D.
Sun) בשנת 2005. לדעת חוקרים מסוימים סוג זה הוא מוטל בספק מדעי.
היה זה מהפרימיטיביים שבאיכתיוזאורים, קרוב מעט למיקסוזאורוס וכמה חוקרים גם משייכים אותו לאותו הסוג וכן קרוב לסוג Barracudasauroides.
המאובנים שלו התגלו בתצורות גואלינג שבדרום-מערב סין והם הכילו בעיקר עצמות לסת עליונה ובתוכה שורות של שיניים עליונות חרוטיות בעלות עם קצה מעוגל וביניהם מרווח קצר.
מבנה הלסת היה קצר יותר מלפנים ודמה מאוד ללסת של ברקודה, מה שנתן לסוג את שמו.
לא נמצאה גולגולת מושלמת שלו.
אורכו משוער לפי ממצאי הלסת באורך של מטר עד 2 מטרים.
זוחל זה היה כנראה מותאם לחיים באוקיינוס והוא נע במהירות במים.
ככל הנראה היה טורף של דגים, סרטנים ורכיכות ימיות.
בַּרְק֫וּנִי הוא דמות בדיונית קומית ישראלית, שתכנים בכיכובה מפורסמים במרשתת מאז 2016.
הדמות, בובת יד, של חייזר אדמדם ופרוותי, מככבת בסרטונים קומיים ויראליים ובפרסומות ברשתות חברתיות.
היא נוצרה ומופעלת על ידי רועי מישר (קולו ומפעילו של "ברקוני") ולירון אטיה (הדמות "אביתר" המלווה את ברקוני ומשוחחת איתו) בחברת look&listen.
סרטונים של ברקוני עלו לרשת לראשונה בשנת 2016, אך פרסומו העיקרי החל ב-2022 בעקבות קמפיין לגיוס עובדים של חברת LSports בכיכובו.
ברקוני חי בכוכב "טיזינבי" ונחת בכדור הארץ בשנת 2016, בדוד השמש של אביתר, המככב לצידו בכל הסרטונים.
אף על פי כן, דמותו של אביתר המכונה "אפס" (על פי המעלית במשרד Lsport יישאר אפס לכל חייו) מעולם לא נראתה בסרטונים ורק קולו נשמע.
אביתר מנסה ככל יכולתו להפגין רוגע והכלה מול אישיותו הבוטה של ברקוני, שנוהג בזלזול כלפי כולם, אך כלפי אביתר יותר מכל.
ככל הידוע, ברקוני מופעל על ידי רועי מישר.
על אף שברקוני טוען כי הגיע לכדור הארץ במטרה להעביר למין האנושי מסר הרה גורל, הוא מתייחס לבני אנוש בהתנשאות ולא חוסך ביקורת מהמין האנושי הנחות וה"פג".
לעיתים קרובות הוא מדבר על נושאים רגישים ומביע את דעתו באופן בוטה – לרבות מלחמת חרבות ברזל ותוכן החדשות הלא מתחדש לדבריו.
הוא לא תמיד קורא בניקוד נכון מילים כתובות (למשל היכל הִתְרַבּוּת במקום היכל הַתַּרְבּוּת, בִּיצִי חופש במקום בֵּיצֵי חופש, ועוד) הוא ידוע בביקורתיות שלו על השפה העברית ובכלל על התנהגות והחוכמה של המין האנושי ויושבי כדור הארץ.
בנוסף לכל, ברקוני חשף תגליות יוצאות דופן לפיהם אלוהים הוא חברו ואף למד איתו בכיתות ג' וד' (והם נהגו לשחק כדורגל דבורים) ואף שאלוהים אינו זה שברא את העולם אלא "בראשית" הוא שעשה זאת.
הוא הפתיע את המראיינת בכך שחישב מכפלת סכומים גבוהים בן רגע ללא מחשבון, וידע בדיוק כמה תחנות דלק יש בישראל.
אחרי עזיבתה של מעיין הוא גילה שיש חבילת הטבות למפוטרים, ולכן התאמץ לעשות בעיות כדי שיפטרו אותו, אבל בקליפ מאוחר יותר הוא עדיין עובד שם.
בסרטונים השונים מתגלים פרטים על תושבי הכוכב שממנו הגיע ברקוני – הם בני אלמוות, יודעים את העתיד, קוראים מחשבות, מסוגלים לדבר עם מכשירים מכונות ואף מתים (דרך קבוצת ווטסאפ "החבר'ה המתים" של בני האנוש שאינם בין החיים), לא מוציאים נוזלים מהגוף ועוד.
לברקוני יש חבר טוב, ChatGPT, המכונה ג'יפי.
הם נהנים ללעוג לבני האדם ועל השימוש המופרז שלהם ב-AI, המתגלה כאמצעי להשתלטות עתידית על כדור הארץ.
ביקורת על האנושות והשימוש שלה ב-AI
ברקוני פרץ לתודעת הציבור הרחב דרך סדרת סרטוני גיוס עובדים של חברת ההייטק "Lsports" בשנים 2022–2023, בהם לעג לתרבות הארגונית בחברות ההייטק הישראליות.
הוא גם יצר סדרת סרטונים ביקורתיים וויראליים אותם הוא חתם עם המשפט "יום זוועה, ביי".
בהמשך כיכב גם בקמפיינים פרסומיים של בנק דיסקונט (לצד רותם סלע), חברת אל על (לצד נועה קירל), "שבוע החלל" של משרד החדשנות, המדע והטכנולוגיה יחד עם ריף נאמן, האקדמיה ללשון העברית והתעשייה האווירית.
ב-2024 שיתף פעולה עם אודי כגן בסרטון לגיוס כספים עבור עמותת החווה של דני, התומכת בחיילים קרביים פוסט טראומטיים.
בדצמבר 2024 פרסם קאבר פארודי לשירו של אלייצור "תמיד אוהב אותי", כחלק ממערכון שכותרתו "עוד יותר רע".
באוקטובר 2025 שיתף פעולה בקמפיין הסברה של משרד העבודה על קבלת עובדים מעל גיל 50.
בנובמבר 2025 פורסם כי תופק סדרה בת 6 פרקים ע"י תאגיד השידור הישראלי בכיכובו של ברקוני.
ברק פרידמן (נולד ב-1991) הוא שחקן ישראלי, בנו של השחקן והזמר דב פרידמן, ואחיו של השחקן שרון פרידמן.
פרידמן הגיע לתחום המשחק לאחר שלמד בבית צבי, ובמקביל עבד כדוגמן.
במהלך לימודיו השתתף בהפקות רבות של בית צבי ביניהן:
"השורד" בבימויו של אלון אופיר (2019)
"תרגיע" בבימוי אבישי בן גל
פרויקט לאראמי העוסק ברציחתו של הנער מתיו שפרד (2019)
מלאכים באמריקה - בתפקיד פריור וולטר (2019)
ב-2023 שב לבמת התיאטרון כדי לגלם את דמותו של קאסיו בהפקה של "אותלו" בתיאטרון מלנקי, שהייתה מועמדת לפרס קיפוד הזהב.
משפחת כספי - דני, האורח משווייץ (2012)
מעשייה אורבנית - תפקיד ראשי של האח בסרט הקולנוע העצמאי של אליאב לילטי (2013)
הרחק מהיעדרו - נער על החוף (2014)
מלכה - סיפורה של לינור אברג'יל - בתפקיד הכדורסלן שאראס (2022)
אדמה בוערת - שמעון, בסרט טלוויזיה העוסק בנוער הגבעות.
בַּרְקָה וגם בארק היא סוג של אוניית מפרשים מסחרית בעלת שלושה תרנים, על תרניה הקדמי והראשי מפרשים רוחביים (תחתי, עילי, עלעילי ועליון) ועל תורנה האחורי מפרשי גף אורכיים (תחתי ועילי).
בתור הזהב של אוניות המפרשים, במחצית השנייה של המאה ה-19, נבנו גם בארקות בעלות ארבעה וחמישה תרנים – על תורנן האחורי שני מפרשי גף אורכיים ועל יתר התרנים מפרשים רוחביים.
barque באנגלית הוא גם כינוי כללי לספינת מפרשים או לאוניית מפרשים קטנה.
המילה "barque" מקורה בלטינית: barca – שם כללי ל"סירה", "ספינה"; היא חדרה ללשונות אירופה דרך barque בצרפתית עתיקה .
בַּרְקָן (או בשמה הקודם בֵּית אַבָּא) היא התנחלות ויישוב קהילתי אשר נוסד בשנת 1981. היישוב ממוקם בדרום השומרון כ-2 ק"מ מזרחית לעיירה בידיא בסמוך לכביש 5 "כביש חוצה שומרון".
6 ק"מ ממזרח ליישוב נמצאת העיר אריאל.
המאמצים להקמת היישוב החלו בשנת 1977, אולם היישוב קם רק ב-1981. את היישוב הקימו קבוצת עולים מברית המועצות וקבוצה נוספת שהורכבה מישראלים ותיקים שהרעיון של ישוב הארץ קסם להם.
שתי הקבוצות רצו להקים יישוב בעל צביון חילוני בשומרון, בין אריאל לאלקנה.
מן הרגע בו הקבוצות התאחדו, הצטרפו לקבוצות ישראלים מכלל העדות, כך שכיום אין לו אופי עדתי מסוים.
השיקול העיקרי היה עיבוי שרשרת היישובים היהודיים לאורך תוואי חוצה שומרון ומימוש אדמות מדינה.
ביישוב שלוש שכונות של מבני קבע שנבנו על פי תוכנית "בנה ביתך".
היישוב מונה כ-450 משפחות ונושא אופי קהילתי חילוני.
בין מוסדות היישוב: בית ספר יסודי, בריכת שחייה, מעו"ז של תנועת הנוער בית"ר, שישה גני ילדים וספרייה.
בשנת 2013 נפתח ביישוב בית ספר יסודי הנקרא ע"ש בנציון נתניהו.
השם "ברקן" לקוח מהאתר גתות ברקן, מזרחית ליישוב, שהוא שרידי יישוב יהודי מימי בית ראשון ושני.
צפונית לו נמצא הכפר "קראוות בני חסאן" - המזוהה לעיתים גם כ"כפר ארוס" - שרידי יישוב יהודי מימי הורדוס וקברו של "שר האוצר" של הורדוס.
בין היישוב ואזור התעשייה נמצא האתר הארכאולוגי גתות ברקן ודרומית נמצאת חורבת כורכוש - אתר ביזנטי גדול הסמוך לבית קברות גדול - חצוב מימי בית שני.
בנקודה גבוהה בברקן נמצא "מצפור צפניה" על שם צפניה שמחי ממקימי היישוב ברקן.
מהמצפור יש מבט על ערי מישור החוף המרכזי.
במצפור יש פסלי מתכת של כלי נגינה והוא נקרא גם "מצפור צלילגן".
היישוב שוכן ליד אזור התעשייה ברקן.
בֵּרְקֵלִיּוּם (Berkelium) הוא יסוד כימי רדיואקטיבי מסדרת האקטינידים, שסמלו הכימי Bk ומספרו האטומי 97. היסוד הטרנס-אורני החמישי.
הברקליום נוצר לראשונה בדצמבר 1949 על ידי סטנלי ג.
תומפסון, גלן תיאודור סיבורג, קנת סטריט ג'וניור ואלברט גיורסו באוניברסיטת קליפורניה בברקלי.
ארבעת המדענים הפגיזו 241Am בקרינת אלפא באמצעות ציקלוטרון, ובכך יצרו את האיזוטופ 243Bk ו-2 נייטרונים חופשיים.
היסוד קרוי על שם האוניברסיטה.
האיזוטופ היציב ביותר שלו הוא 247Bk שנוצר על ידי הפצצת 243Am בחלקיקי אלפא.
זמן מחצית החיים של איזוטופ זה הוא 1,380 שנה.
מאז שנת 1949 הצליחו ליצור כמה תרכובות של ברקליום:
ברקליום כלורידי (BkCl3)- התרכובת נוצרה בשנת 1962 והצליחו להפיק ממנה כמות של 3 ננוגרם (0.000000003 גרם).
למרות התרכובות הרבות שיצרו מאז גילוי הברקליום, עדיין לא נמצאו שימושים מיוחדים לתרכובות אלו וגם לברקליום עצמו מלבד שימושי מחקר.
לברקליום נמצאו עד כה כ-19 איזוטופים שונים וביניהם 6 ידועים:
248 - בעל זמן מחצית חיים של 9 שנים.
בַּרְקָן סוּרִי (שם מדעי: Notobasis syriaca) הוא צמח חד-שנתי קוצני ונפוץ, יחיד בסוגו ממשפחת המורכבים.
גובהו 80 עד 150 ס"מ, גבעוליו זקופים, קרקפותיו סגולות ונישאות בקבוצה של שניים או שלושה וכל אחת מהן מוקפת בחפים קוצניים סגולים ומסתעפים דמוי ברק (מכאן שמו), וארוכים ממנה.
בחורף הוא מגדל שושנת עלים ענקיות מעוטרים בפסי כסף לבנים (כיסי אוויר מכסיפים).
מין זה נפוץ מאוד באגן הים התיכון ותפוצתו משתרעת מאגן הים התיכון עד איראן (מערב אסיה) ובצפון עומאן.
בישראל הוא נפוץ כמעט בכל אזורי הארץ מלבד דרום הנגב ועמק הערבה.
הברקן הסורי הוא אחד מן הקוצים השכיחים ביותר בחבל הים התיכוני באזור ירושלים ובתוך העיר.
הוא נפוץ במגוון בתי גידול: בבתי גידול טבעיים וגם בבתי גידול מופרעים בעיקר בקרבת האדם, בצדי דרכים, בקרבת תלי נמלים ושדות בור.
הברקן הוא צמח שגדל היטב בקרקע עשירה בחנקן ולכן מצוי בשפע במרבצי בקר וצאן, בשדות חקלאיים מזובלים ואזורים מופרים עשירים בחנקן (למשל בשל השלכת פסולת).
הגבעול אכיל, במיוחד חלקו העליון ובצעירותו.
גם העלים אכילים בצעירותם, משמשים במיוחד בסלט מתובל.
מצעית התפרחת אכילה כשהיא חיה או מבושלת.
הגבעולים עגולים, חלולים, זקופים, גבוהים למדי ומסועפים מעט בחלקם העליון.
העלים גדולים וחתוכים לאונות קוצניות (שפתם מפורצת באופן בלתי סדיר ובעלת שיניים קוצניות), שעורקיהן המודגשים לבנים או ארגמניים, והם קירחים בצדם העליון ומכוסים בשערות כקורי עכביש בצדם התחתון.
העלים התחתונים בעלי פטוטרת וערוכים בשושנת בבסיס הצמח, הם גדולים, אורכם 30 ס"מ ורוחבם 15 ס"מ, ירוקים מוכתמים בלבן-כסוף.
ובעלי עורקים לבנים או ארגמניים.
העלים העליונים קטנים יותר ויושבים (ללא פטוטרת).
הקרקפות גדולות ומרובות פרחים, צבען סגול, דמויי ביצה נישאות בראשי הגבעולים בקבוצות של 2 או 3 פרחים.
הקרקפות שאורכם 1.5 עד 3.5 ס"מ, מוקפות (מתחת החפים) בעלים ארוכים (10 עד 15 ס"מ) מחלקים מנוצים.
עלים אלו ארוכים מהקרקפת, בלתי שווים באורכם ועשויים כקוצים מסועפים וחזקים, גונם אדום-סגול ועורקיהם כעין פס כסף.
המצעית אינה בשרנית והיא מכוסה מוצים צרים - (קשקשים מוארכים).
חפי המעטפת ערוכים בדורים רעופים, כל אחד מסתיים בקוץ חלש.
הפרחים דו-מיניים, צינוריים כולם, צבעם אדום-סגול כהה, והם ערוכים בין המוצים שעל המצעית.
פרחי ההיקף עקרים, פרחי המרכז פורים.
האבקנים 5, ניצבים במסורג לעלי הכותרת.
הזירים מפורדים, המאבקים מאוחים על פי רוב לצינור ויוצרים צינור סביב עמוד השחלה והם נפתחים כלפי פנים.
כל מאבק מסתיים בתוספת בולטת של קונקטיב.
השחלה תחתית, בת שני עלי שחלה, מגורה אחת, ביצית הפוכה אחת, אַנְאַטְרוֹפִּית (Anatropous) – הקודקוד של גוף הביצית מופנה אחורה בכיוון לבסיס העוקץ שלו.
עמוד שחלה אחד בכל סוגי הפרחים מוקפת בבסיסה בצופן.
עמוד השחלה מסתיים על פי רוב בשתי אונות ארוכות.
נביטת גרגרי האבקה נעשה באזור העליון והפנימי במקום ששתי האונות נפרדות זו מזו.
הפרי הוא זירעון (cypsela, achene) יבש בעל קליפה עבה יחסית וקשיחה, חום, בעל ציצית לבנה גדולה, מוארך, אורכו 5 עד 6.5 מ"מ, דמוי ביצה הפוכה מלוכסנת ופחוסה, חלק וקירח.
מקום חיבורו של הזירעון אל המצעית הוא בבסיסו ולא בצדו.
הזרעים חביבים על ציפורים, במיוחד על חוחיות.
הציצית עשויה זיפים מנוצים, המאוחים בבסיסם לטבעת ונושרים כחטיבה אחת.
היא ארוכה עד פי 3 מגוף הזירעון.
שערות הציצית של הזירעונים בהיקף הקרקפת אינן מנוצות.
ציצית הזרעון נושרת מהזירעון טרם הפצתו.
הבחנה מבדלת בין גדילן מצוי לברקן סורי
הברקן הוא צמח קוצני הדומה מאוד לגדילן מצוי, אבל שני המינים משתייכים לסוגים שונים.
עלי המעטפת של הברקן מבריקים וקוצניים ומזכירים את הברק.
קל להבדיל ביניהם לפי קוצי המעטפת (העלים המקיפים את המעטפת).
בברקן קוצי המעטפת ארוכים ומסועפים ואינם סימטריים.
ואילו בגדילן הם יותר קצרים נוקשים, אינם מסועפים, בסיסם מורחב ומשונן-קוצני, והם מהווים מעגל סימטרי ושוליהם הצדדיים כפופים אחורה.
ברקן סורי הוא הצמח הקוצני הנפוץ ביותר בישראל.
הוא נובט בתחילת החורף, תחילת נובמבר ומצמיח שושנת עלים רחבה השרועה על גבי הקרקע.
עמוד התפרחת מתחיל להתרומם בחודש מרץ והפריחה מגיעה לשיאה במחצית השנייה של חודש אפריל ומסיימת בסוף מאי.
השם 'ברקנים' נזכרו פעמיים במקרא (בצורת הרבים) כצמח קוצני שבו ייסר גדעון את אנשי סוכות על שסירבו לתת לצבאו לחם בעת המרדף אחרי מלכי מדין: .
האזכור הבודד וללא כל תיאור מאפיין מונעת כמעט כל אפשרות לזהותו באופן מוחלט.
לפיכך, שמות מיני הקוצים, במיוחד ברקנים, בשפה העברית המודרנית הם ברובם חסרי בסיס.
לפי מסורות והצעות זיהוי קדומות, מדובר בעשב רע, נמוך, שהוא קוצני או שפרותיו קוצניים.
החוקרים הציעו מגוון רב של צמחים קוצניים, ביניהם הצמח הקרוי בימינו ברקן סורי.
אך רוב הזיהויים הללו חסרי יסוד, ונראה שמדובר בשם כללי לקוצים.
גם בתלמוד הבבלי נזכרו ה"ברקנים" כשם נרדף ל"קוצים" (, ).
השם ברקן ניתן למין Notobasis syriaca בחוברת שחיבר הראובני בשנת תרע"ז.
הוא ניתן במילון "ילקוט הצמחים" (הערה 143) משנת 1930 על סמך דעת המומחים דאז ובמילון "צמחי ארץ ישראל – שמות המשפחות והסוגים" משנת 1946 בסעיף 619.
ברקנית האשל (שם מדעי: Steraspis squamosa) היא חיפושית בת משפחת הברקניתיים.
צבעה של ברקנית האשל ירוק מתכתי ואורכה 27 עד 37 מילימטר.
מחזור החיים של חיפושית זו מתקיים על עץ האשל ומכאן שמה.
הקידוח של זחל הברקנית בגזע האשל מזיק לעץ.
ברקנית האשל מטילה את הביצים בין חיבורי הענפים של עץ האשל.
הזחל הבוקע מהביצה קודח חור בגזע העץ לכל אורכו עד להתגלמותו.
בסוף תהליך הקידוח החרק פורץ את קליפת העץ ומתחיל מחזור חיים חדש.
אל תוך חלל העץ שהותיר זחל ברקנית האשל חודרת באזור ים המלח אורגת האשלים הטווה את קינה לאורך הקדח שנותר בגזע העץ.
ברקנית האשל מקימה דור אחד בשנתיים.
הביצים בצבע חום בגודל 6x4 מילימטר.
הזחל בוקע אחרי חודשיים מההפריה.
הזחל משאיר במחילה נסורת דחוסה.
ישנן צרעות התוקפות את הביצים וישנן צרעות התוקפות את הזחלים.
גוף החיפושית נחלק לראש, חזה ובטן.
באזור הראש ישנם זוג עיניים מורכבות, מחושים וגפי פה נושכים.
אל החזה מחוברים שני זוגות כנפיים ושלושה זוגות רגליים.
החיפושית משילה ומחליפה את השריון שלה מספר פעמים בעת גידולה.
ברקנית האשל נפוצה בחלק הצפוני של אפריקה בסיני ובישראל.
החיפושית הבוגרת פעילה בעונת האביב בחודש אפריל.
ברקלי היא עיר בצפון מחוז אלמידה השוכנת לחופו של מפרץ סן פרנסיסקו, מצידו המזרחי, ושייכת לאזור המטרופוליני של סן פרנסיסקו, קליפורניה.
ברקלי נחשבת לאחת הערים הליברליות בארצות הברית ואף בעולם, ובין תושבי העיר ישנם פעילי שמאל רבים.
העיר קרויה על שמו של הפילוסוף האירי ג'ורג' ברקלי.
לפני הגעתם של האירופאים כל אזור צפון קליפורניה היה שייך לשבט אוהלון האינדיאני.
עדות לכך ניתן למצוא בציורי קיר רבים שנמצאו במערות באזור.
המשלחת הראשונה שהגיעה לאזור היא משלחת ספרדית בהנהגתו של חואן בטיסטה דה אנדז שהגיעה בשנת 1776 בחסות האימפריה הספרדית.
בשנת 1866 מכללה פרטית בשם 'מכללת קליפורניה' באוקלנד חיפשה מיקום חדש להעביר אליו את הקמפוס.
הם החליטו לבנות אותו צפונית לאוקלנד למרגלות הר הצופה על המפרץ.
הנהלת הקולג' החליטה למכור חלק מהשטחים שרכשה על מנת לבנות את הקמפוס לידיים פרטיות.
וכך החלו להיבנות בתי מגורים סביב המכללה.
אחד המקימים של המכללה הציע לקרוא לעיירה ולמכללה על שמו של הפילוסוף האירי ג'ורג' ברקלי.
תוך זמן קצר המכללה נקלעה לקשיים והייתה על סף סגירה.
מדינת קליפורניה החליטה לרכוש את המכללה ולהפוך אותה לאוניברסיטה ציבורית.
עם הזמן נוספו עוד ועוד בתי מגורים והחלו אף להיבנות מפעלים.
בשנות ה-80 של המאה ה-19 נבנתה מסילת רכבת שחיברה את ברקלי עם מסילת סנטרל פסיפיק מה שתרם רבות לכלכלת העיר.
בשנת 1872 נבנה בית דואר הראשון בעיר.
בשנת 1878 היישוב הוכרז כעיירה כאשר אוחדו כל השכונות מסביב לקמפוס והחוות מסביב לעיר ברקלי.
בשנת 1888 נמתחו קווי חשמל וטלפון בכל רחבי העיר ורכבת קלה החליפה את העגלון.
בשנת 1899 נחקק חוק עזר עירוני האוסר למכור אלכוהול במרחק של 1.6 ק"מ ממתחם הקמפוס של אוניברסיטת קליפורניה.
בעקבות רעידת האדמה בסן פרנסיסקו בשנת 1906 נהרו לעיר אלפי פליטים.
בשנת 1909 קיבלה ברקלי מעמד של עיר.
בשנת 1923 איימה שרפה גדולה על העיר ברקלי.
רק בזכות בריזה מהים ניצל חלק גדול מהעיר.
במהלך מלחמת העולם השנייה גדלה העיר משמעותית בעקבות אנשים שהגיעו מכל רחבי ארצות הברית על מנת לעבוד בתעשייה הצבאית שהוקמה באזור.
במהלך שנות ה-60 של המאה ה-20, עידן ילדי הפרחים סטודנטים רבים מברקלי הפכו לפעילי שלום.
הפעולות הראשונות שלהם היו הפגנות נגד מלחמת וייטנאם.
עד היום ברקלי נחשבת למעוז עולמי של פעילי שמאל, ויש המכנים אותה "עיר ההיפים", או אף, בהומור, כ"רפובליקה העממית של ברקלי".
החל משנות ה-70 של המאה ה-20 החלה הגירה שלילית מהעיר.
ההגירה הזו הלכה והתמעטה במהלך השנים ואף נעצרה בתחילת שנות ה-2000. אך בשנים האחרונות שוב החלה הגירה שלילית מהעיר לעבר הפרברים וסן פרנסיסקו.
אחת הסיבות העיקריות היא העלויות הגבוהות מאוד של דירות ובתים שהן מהיקרות בארצות הברית.
בשנת 2008 מועצת עיריית ברקלי קראה למארינס של צבא ארצות הברית לסגור את לשכת הגיוס שלהם במרכז העיר מכיוון שהעירייה מתנגדת למלחמה של ארצות הברית בעיראק.
החלטת המועצה הגדירה את המארינס כ"פולשים לא-רצויים שלא הוזמנו", וראש העיר הציעה לסייע לעובדי הלשכה להתפנות.
ברקלי ממוקמת מזרחית למפרץ סן פרנסיסקו ולעיר סן פרנסיסקו.
מהעיר ישנה תצפית יפה לעבר המפרץ וגשר שער הזהב.
העיר היא חלק מהמטרופולין של סן פרנסיסקו הכולל גם את אוקלנד ועוד מספר ערים באזור המפרץ.
ברקלי גובלת באוקלנד ואמריוויל מדרום, אלבני מצפון וגבעות ברקלי ממזרח המשמשות גם כגבול בין המחוזות אלמידה, קנסינגטון, קנזינקטון וקונטרה קוסטה.
הבדלי הגובה בין הנקודה הנמוכה בעיר (גובה פני הים) לנקודה הגבוהה בעיר (גבעות ברקלי) הן 535 מטרים.
ברקלי היא ביתם של אוניברסיטת קליפורניה בברקלי שהוא הקמפוס הראשון של אוניברסיטת קליפורניה וממנו צמחה העיר, המעבדה הלאומית לורנס ברקלי, המכללה העירונית ברקלי ועוד.
עם השנים נפתחו עוד ועוד מוסדות אקדמיים בעיר.
ברקליס היא חברת שירותים פיננסיים בינלאומית, שבסיסה בלונדון, בריטניה.
על פי המגזין פורבס, בשנת 2010, הייתה החברה הבנק ה-10 בגודלו בעולם, וה-21 בעולם במתן שירותים פיננסים.
ברקליס פועלת בחמש חטיבות: בנק הצרכנות הבריטי, בנק התאגידים הבריטי, בנקאות פרטית וניהול עושר (PBWM), בנק השקעות ובנק הצרכנות האמריקאי.
לחברה כ-48 מיליון לקוחות בלמעלה מ-50 מדינות וטריטוריות ברחבי אפריקה, אסיה, אירופה, צפון אמריקה ודרום אמריקה.
נכון ליוני 2010, היו לחברה סך נכסים של 1.94 טריליון יורו, מה שמעמיד אותה כבנק השלישי בגודלו בעולם, אחרי BNP פריבה ו-HSBC.
בשנת 2012 התעוררה שערורייה בבנק כאשר התברר שהבנק לא פעל על פי הכללים, הבנק ביצע מניפולציות בריבית הליבור (הריבית הבין-בנקאית באנגליה) כמו גם בריבית היוריבור (הריבית הבין-בנקאית באירופה).
בעקבות התפוצצות הפרשה, התפטרו מתפקידיהם מנכ"ל הבנק בוב דיאמונד ויושב ראש בנק מרקוס אגיוס.
הפרשה עוררה גלים בארצות הברית ובבריטניה ויש שקראו להכניסם לכלא.
אשכול ניהול ההשקעות בברקליס כולל שלוש יחידות עסקיות: ברקליס קפיטל (בנקאות ההשקעות), ברקליס חברות (בנקאות מסחרית) וברקליס הון (ניהול הון).
ברקליס נסחרת בבורסה של לונדון והיא חלק ממדד FTSE 100. היא נסחרת משנית גם בבורסת ניו יורק.
מטה החברה נמצא בגורד השחקים ברחוב צ'רצ'יל 1 בלונדון.
מקורה של חברת ברקליס בעסקי בנקאות הצורפים שהוקמו בלונדון ב-1690 אליהם הצטרף ג'יימס ברקלי ב-1736. בשנת 1896, התאחדו שנים עשר בנקים תחת המותג Barclays and Co.
בשנת 1967, התקינה ברקליס את מנפק המזומנים (כספומט) הראשון בעולם.
בשנת 1968 היה הבנק הרביעי בגודלו בעולם, והגדול ביותר מחוץ לארצות הברית.
בשנת 1974 ירד הבנק למקום השישי בעולם.
הבנק היה מעורב בשערוריית הפורקס ושילם קנס של 2.3 מיליארד $.
בשנת 2012 הבנק רכש פעילות של קבוצת ING בבריטניה ושילב אותה בעסקיו.
ברקליס בנק דומיניון קולוניאול ואוברסיס
בשנים 1918–1919 רכשה ברקליס את הבנק הקולוניאלי ובשנת 1925 את בנק אנגלו-מצרים ובנק אוף סאות' אפריקה, שסבל מספר שנים קודם לכן הפסדים כבדים בארצות הברית.
ב-1925 הקימה קבוצת ברקליס הבינלאומית את "ברקליס בנק (דומיניון קולוניאול ואוברסיס)" כמיזוג של קולוניאל בנק, בנק אנגלו-מצרים ונשיונל בנק אוף סאות' אפריקה.
לבנק היו שלושה סניפים בארצות הברית.
בשנת 1971 שונה שום הבנק ל"ברקליס בנק אינטרנשיונל".
בינואר 1985 אוחדו ברקליס בנק וברקליס בנק אינטרנשיונל לבנק אחד משותף שכלל כ-2,900 סניפים בממלכה המאוחדת ו-2,400 מחוצה לה.
סניפים אלו עברו ב-1925 לידי בנק ברקליס של הקלוניות.
בתחילת 1926 פתח הבנק סניף ראשון בתל אביב.
בשנת 1937 היו לבנק סניפים בירושלים, עכו, עזה, חברון, שכם, חיפה, תל אביב, יפו, רמת גן, ונצרת.
בשנת 1960 היו לבנק בישראל סניפים בתל אביב, יפו, ירושלים, חיפה, עכו, נצרת ורמת גן.
בשנת 1968 פתח הבנק סניף בפתח תקווה.
ב-1968 נרכשו על ידי הבנק שמונה סניפים של בנקים כושלים בהם בנק אלרן, בנק פויכטונגר ובנק קרדיט לישראל.
בשנת 1970 פתח הבנק סניף ברחובות.
בשנת 1971 היו לבנק כ-45 סניפים בישראל.
ביוני 1971, לאחר שהבנק הפסיד כספים רבים בפשיטות הרגל של ארטיק, אוטוקרס וחברת הולנדר, הושג הסכם על פיו בתחילת 1972 מוזגו סניפי בנק ברקליס עם בנק מרכנתיל ושם הבנק המאוחד נקבע ל"בנק ברקליס-דיסקונט".
במסגרת המיזוג הזרים בנק ישראל סכום כסף לכיסוי חלק מהפסדי הבנק.
בפברואר 1993 הפסיקה קבוצת ברקליס את פעילותה בישראל כחלק מהמדיניות הכלכלית של החברה, שכללה התנתקות מבנקאות קמעונאית בינלאומית.
החזקותיה בבנק ברקליס-דיסקונט נרכשו על ידי בנק דיסקונט לישראל, שהפך לבעלים היחידי שלו (מהלך זה הוביל לשינוי שמו של הבנק לשמו הנוכחי, בנק מרכנתיל דיסקונט).
במרץ 2011 פתחה ברקליס קפיטל מרכז מחקר ופיתוח פיננסי בקריית עתידים בתל אביב, בו יועסקו 200 עובדים ישראלים בעלי ניסיון בפיתוח תוכנות ואלגוריתמים פיננסיים.
בשנת 2024, כחלק מהמחאות נגד ישראל עקב מלחמת חרבות ברזל, פנו מספר גופים לבנק וביקשו כי יפסיק לספק שירותי בנקאות לתעשייה הביטחונית בישראל, שהיא מגזר מרכזי בפעילות הבנק.
פעילי המחאה השחיתו רכוש במעל ל-15 סניפים של הבנק בבריטניה ובסקוטלנד.
כמו כן, הבנק נאלץ להפסיק את החסויות שהעניק למספר פסטיבלי מוזיקה בבריטניה, לאחר שאמנים הודיעו על ביטול הופעותיהם המתוכננות על רקע טענות בדבר מעורבותו לכאורה של הבנק במלחמה בין ישראל לחמאס.
ברקינרידג' לונג היה דיפלומט אמריקאי אשר בימי מלחמת העולם השנייה, בהיותו תת-מזכיר המדינה של ארצות הברית, סיכל הצלתם של יהודים מאירופה על ידי מניעת הגירתם לארצות הברית.
ברקינרידג' לונג נולד בעיר סנט לואיס במדינת מיזורי, כבן למשפחה מיוחסת שבניה מילאו תפקידים ציבוריים נכבדים.
מהמשפחה יצאו שישה חברים בקונגרס האמריקאי, שני סנטורים, שר בממשלה, שני שגרירים ואף סגן נשיא.
הוא היה בוגר אוניברסיטת פרינסטון בשנת 1904 ולאחר מכן בשנים 1905 ו 1906 למד בבית הספר למשפטים של אוניברסיטת וושינגטון.
בשנת 1909 הוענק לו תואר שני מאוניברסיטת פרינסטון.
הוא היה חבר בלשכת עורכי הדין של מיזורי משנת 1906 ובשנת 1907 פתח משרד לעריכת דין בסנט לואיס לונג המשיך לפעול כעורך דין עצמאי עד לשנת 1917. לונג נטל חלק בהליכי הקמת חבר הלאומים.
הוא היה מתומכי הנשיא וודרו וילסון ומיוחסת לו סיסמת הבחירות של וילסון "הוא שמר אותנו מחוץ למלחמה", סיסמה שעזרה לוילסון, שעד אז לא צירף את ארצות הברית למלחמת העולם הראשונה, להיבחר בשנית בבחירות של שנת 1916, שלאחריהן צירף וילסון את ארצות הברית למלחמה.
לונג הצטרף למחלקת המדינה – משרד החוץ האמריקאי בשנת 1917 ונתמנה לתפקיד עוזר בדרגה שלישית למזכיר המדינה שטיפל בענייני אסיה ובנושא התקשורת הבינלאומית.
לונג נשאר בתפקיד זה עד שהתפטר בשנת 1920 על מנת להתמודד בבחירות לסנאט לתפקיד הסנטור ממדינת מיזורי.
הוא הובס בבחירות אלו והובס שנית בשנת 1922.
לונג היה ידיד אישי של פרנקלין דלאנו רוזוולט עוד מהתקופה שרוזוולט היה עוזר שר הצי בימי נשיאותו של וילסון, ולונג, בעל האמצעים, תרם תרומה נדיבה למערכת הבחירות של רוזוולט לנשיאות ארצות הברית ב 1932. כשרוזולט נבחר לנשיא הוא גמל ללונג במנותו אותו לשגריר ארצות הברית באיטליה הפשיסטית.
לונג כיהן בתפקיד זה בין השנים 1933 ל- 1936. לונג נתגלה כאוהד נלהב של הפשיזם וכמעריצו של בניטו מוסוליני.
לאחר קריאת "מיין קמפף" הביע לונג את התפעלותו מהיטלר.
בעת מלחמת חבש בשנת 1936 יעץ לנשיא רוזוולט שלא להטיל אמברגו של נשק, דלק וסחורות על איטליה, בתגובה על פלישתה לאתיופיה.
על גישתו הפייסנית של לונג כתב ההיסטוריון פרופסור שלמה אהרונסון:
בשובו מאיטליה מילא לונג תפקידים אחדים במשרד החוץ ובין היתר יצא לשליחות למדינות אמריקה הדרומית.
תפקידו העגום בעת השואה החל כאשר לאחר פרוץ מלחמת העולם השנייה, בינואר 1940 נתמנה, דווקא הוא, שבעברו גילה אהדה לפשיזם האיטלקי והבנה להיטלר, לתפקיד עוזר שר החוץ, ובתוקף תפקידו היה לאחראי על מתן היתרי הגירה לארצות הברית.
היה זה בתקופה הקריטית שלפני ראשית ביצוע הפתרון הסופי, השמדתם המוחלטת של כל יהודי אירופה.
בעת הזו עשה לונג כמיטב יכולתו לסכל הצלת יהודים על ידי מניעת הגירתם לארצות הברית.
טענתו הייתה כי חוקי ההגירה הקפדניים של ארצות הברית קובעים מכסות מצומצמות של היתר כניסה לארצות הברית וכי בין מבקשי ההגירה נמצאים מה שהגדיר כ"אלמנטים שליליים" והביע את דאגתו כי גרמניה הנאצית וברית המועצות ישתמשו בכניסת הפליטים לארצות הברית כדי להחדיר ביניהם מרגלים וסוכנים חתרניים.
כאשר הושמעה תביעה מחוגים יהודיים בארצות הברית להציל ילדים יהודים מבין הפליטים, כינה זאת לונג "פסיכוזה של מלחמה"' יצא נגד הדרישה, והכשיל הצעת חוק שהוגשה על ידי שני חברי הקונגרס האמריקאי בשנת 1940 להתיר כניסת עשרים אלף ילדי פליטים.
ב 29 באוגוסט 1942 הגיע למחלקת המדינה המברק, שקיבל לימים את הכינוי "מברק ריגנר", שבו הביא גרהארט ריגנר, נציג הקונגרס היהודי העולמי בשווייץ לידיעת העולם, את הידיעה שמסר לו התעשיין הגרמני אדוארד שולטה, בדבר הפעלת הפתרון הסופי - תוכנית ההשמדה הטוטאלית של היהודים באירופה על ידי גרמניה הנאצית.
תגובת בעלות הברית הייתה הצהרתית בלבד וב 17 בדצמבר 1942 פרסמו אחת עשרה ממשלות בעלות הברית וצרפת החופשית הצהרה שהוקיעה את רצח היהודים על ידי הנאצים, אך לא נקטו כל צעד ממשי לעצור את ההשמדה.